《九日偕同寮至破山还饮誓清亭是日上雨寻霁自》
宋代·孙应时

九日仍良宴，三年记此亭。
寒花还粲粲，衰鬓转星星。
薄宦惊离合，浮生任醉醒。
明年应话我，千里越山青。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。